# Anselme Lanturlu

### El Vikipedio

Anselme Lanturlu estas la ĉefrolulo de serio da 14 bildliteraturaj libroj pri scienco-vulgarigo. Akompanata per scioplena, sed ankaŭ alloga enbankostuma kunokulvitra junulino Sofio, per saĝa korvo kun docentĉapo, per pelikano kaj impertinenta heliko Tiresias, li malkovras, kaj malkovrigas al publiko kun nur abiturnivela (kaj ofte tio ne eĉ necesas) scio pri matematiko, la plej profundajn kaj konsternigajn problemoj pri ekzemple la Neeŭklidaj geometrioj, Relativeco, kosmogenezo (kie li roligas ankaŭ ia blankbarbula sed petola Dio), ktp.

Ilin verkis kaj desegnis franca sciencisto Jean-Pierre Petit, ekde 1979, kiam li estis petinta doni iom da sciencinstruo al universitataj, sed literaraj, studentoj pri Filozofio en la universitato de Aix-en-Provence. Konstatinte, ke pure klasika kaj matematika instruado tute ne eniris en la kapon de ili, pli bone ol rezigni, li provis pli konkretajn kaj amuzajn rimedojn. El tio estiĝis la unuaj libroj.

Ili estis tradukitaj al ok lingvoj: Angla, Germana, Itala, Portugala, Rusa, Pola, Japana, Persa.
Amuze estas konstati, ke en du landoj lia seksalloga kaj malmultevestita saĝulino Sofio estis cenzurita: en Irano oni devis vesti ŝin tute, inkluzive de la kapvualo, sed ankaŭ en Usono ŝian bankostumo estis cenzurita kaj anstataŭita per T-ĉemizo.

### [redaktu] Eksteraj ligoj

- http://www.savoir-sans-frontieres.com/

Elŝutita el "http://eo.wikipedia.org../../../a/n/s/Anselme_Lanturlu_686e.html"

Kategorio: Bildliteraturo

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Deutsch
- Français